<classify> Awali, Uongozi wa Simba ulisema kuwa baada ya kukaa Lushoto kwa wiki moja, kambi hiyo ingeendelea Zanzibar ambako wangecheza mechi kadhaa za kirafiki kujiandaa na msimu mpya wa ligi.Akizungumza na gazeti hili jana Msemaji wa Simba, Haji Manara alisema kikosi hicho kinaendelea vizuri na mazoezi na kwamba kinatarajiwa kuru di wiki ijayo kuendelea na kambi kwa ajili ya kujiimarisha zaidi.Kikosi kitarudi wiki ijayo, kuhusu kambi tutawaeleza baadaye. Lakini mambo yanakwenda vizuri na tunatarajia baada ya mazoezi makali ya kocha wetu, watakuwa wako vizuri, alisema.Kikosi cha Simba tangu kimeanza mazoezi bado hakijacheza mchezo wowote wa kirafiki kuwapima wachezaji wao wapya waliosajiliwa hivi karibuni.Baadhi ya wachezaji waliojiunga msimu huu ni mchezaji wa zamani wa Yanga Hamis Kiiza, Denis Richard na Peter Mwalyanzi akitokea Mbeya City ambao wanatarajiwa kuonesha makali yao msimu ujao.Awali, kocha Dylen Kerr alisema anahitaji mechi tano za kimataifa za majaribio kwa ajili ya kuangalia kikosi chake.  <topic>: michezo 